Milers de persones participen en la Festa de la Primavera d'Alaquàs
24/05/2010

# Milers de persones participen en la Festa de la Primavera d'Alaquàs

*   24/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12084

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12084%2F0&title=Ajuntament%20d%27Alaqu%C3%A0s.%20Premsa.Milers%20de%20persones%20participen%20en%20la%20Festa%20de%20la%20Primavera%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12084/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12084/24052010festa_primavera_2010_Form_4.jpg)](https://www.alaquas.org/ficheros/documentos/2010/2/12084/24052010festa_primavera_2010_Form_10.jpg "<a href='https://www.alaquas.org/ficheros/documentos/2010/2/12084/24052010festa_primavera_2010_Form_10.jpg' target=_blank><i class='fa fa-external-link' aria-hidden='true'></i>.Milers de persones participen en la Festa de la Primavera d'Alaquàs</a>")

L'Ajuntament d'Alaquàs també ha presentat la campanya mediambiental "Alaquàs sí"

L'Ajuntament d'Alaquàs ha celebrat el dissabte 22 de maig la XV Festa de la Primavera d'Alaquàs, la Diada Solidària i el Joc Solidari. A més, i com a novetat d'enguany, l'Ajuntament d'Alaquàs ha presentat al llarg d'aquesta jornada festiva, la nova campanya mediambiental "Alaquàs sí" i la nova flota de vehicles de neteja viària i per a la recollida, tractament i reciclatge de residus urbans de SAV, l'empresa adjudicatària del servei.

L'Alcaldessa d'Alaquàs, Elvira García Campos, ha visitat, junt a alguns Regidors i Regidores i els representants de SAV, la nova flota de vehicles i s'ha interessat pel seu funcionament per tal de conèixer-los de primera mà. A continuació ha realitzat un recorregut per cadascun dels espais en què s'ha dividit la Festa de la Primavera per tal d'agrair la participació de tots col·legis, associacions i col·lectius participants.

"Alaquàs sí" és una nova campanya posada en marxa per l'Ajuntament d'Alaquàs per millorar els serveis municipals mediambientals. Amb aquesta iniciativa, s'han renovat els contenidors i la flota de vehicles de neteja viària, que han estat substituïts per vehicles a gas, més ecològics i silenciosos. La campanya ha permés també millorar el sistema i els serveis de recollida, tractament i reciclatge de residus urbans. Des que es va iniciar la recollida selectiva a Alaquàs, ara fa quasi una dècada, s'ha duplicat el volum de reciclatge de paper i cartró i s'ha multiplicat per sis el reciclatge de plàstics.

**FESTA DE LA PRIMAVERA**

La Festa de la Primavera és una de les activitats més tradicionals i amb més èxit d'Alaquàs vist l'alt índex de participació de la ciutadania. Milers de persones, entre associacions, entitats i veïns i veïnes participen i s'involucren cada any en aquesta jornada dividida en tres espais: infantil, jove i solidari, format per la Diada Solidària i el Joc Solidari. En la jornada s'han lliurat els premis als col·legis participants en el Joc Solidari i també s'ha donat a conèixer l'acta del lliurament dels premis XXVII Concurs de Plàstica i Literartura Infantil El Teuladí 2010.

**Espai Solidari**

Les activitats s'han iniciat les 10 hores del matí amb la benvinguda de tots els col·legis d'Alaquàs participants en el **Joc Solidari**, una de les activitats centrals dins dels projectes de cooperació internacional posats en marxa per l'Ajuntament d'Alaquàs i que està organitzat conjuntament amb la Comissió Solidària, que enguany celebra el 10é Aniversari. L'objectiu d'aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d'aquest Joc Solidari juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules.

A les 10 hores del matí ha començat també la tradicional **Diada** **Solidària**, amb una cursa pels carrers d'Alaquàs, seguida d'activitats solidàries i un dinar de paelles. Els diners obtinguts en aquestes activitats aniran destinats al projecte de l'associació DE MI CASA A TU CASA-UN SOSTRE PER A HAITÍ.

**Espai Infantil i Jove**

Les activitats de l'espai infantil i jove han tingut lloc a partir de les 11 del matí. En elles han participat nombroses associacions i entitats d'Alaquàs. En aquest espai s'han oferit tallers d'oci, atraccions, competicions esportives, regals i degustacions gastronòmiques.